SEURAKUNTA AJASSAMME
Miten tulet osaksi Kristuksen ruumista?
Tervetuloa ohjelmaan, joka käsittelee seurakuntaa tänään.
Vastaamme kysymyksiin: "Mikä seurakunta on?", -
"Miksi seurakunta on olemassa?"
Jumala käyttää seurakuntaa välineenä -
ihmisten tavoittamisessa kaupungeissa ja yhteiskunnassa.
Käsittelemme myös seurakunnan ja Israelin suhdetta -
sekä lopun aikoja, joita Raamattu kuvaa vaikeiksi.
Miten valmistaudumme vaikeita aikoja varten?
Tervetuloa seuraamaan ohjelmaa.
Ensimmäisessä jaksossa tarkastelemme seurakuntaa -
Kristuksen ruumiina.
Kutsumme sitä myös Messiaan ruumiiksi.
Messias, kuten myös Kristus, tarkoittaa voideltua.
Katsotaan ensin joitakin seurakuntaa koskevia tosiasioita.
Ajatus seurakunnasta oli Jumalan sydämessä -
jo ennen maailman luomista.
Voimme lukea siitä Ef. 1:9:ssä.
Seurakunta oli salaisuus aina apostolien aikoihin asti.
Pyhä Henki vuodatettiin ja Pietari sai ilmestyksen, -
että pakanatkin voivat olla osa seurakuntaa.
Se oli opetuslapsille aivan uutta.
He olivat ajatelleet seurakunnan -
olevan vain israelilaisille.
Jumala halusi tavoittaa kaikki ihmiset.
Hän haluaa tuoda kotiin kaikki luomansa ihmiset.
Seurakunta on väline, jota Jumala käyttää.
Se merkitsee Jumalan ilmestymiselle aivan uutta askelta.
Sana "ilmestyminen" on Raamatussa erityinen.
Jos sitä yrittää kuvailla, se tarkoittaa...
Otetaan esimerkiksi teatterin esirippu.
Kun esirippu on kiinni, näyttämölle ei voi nähdä.
Kun esirippu aukaistaan, sen taakse pystyy näkemään.
Sitä sana tarkoittaa. Jotain uutta aukaistiin, -
jotta ihmiskunta ymmärtäisi ja tulisi Jumalan tykö.
Seurakunta kattaa kaikki kansat, kaikki heimot ja kielet.
Kaikki kieliryhmät koko maailmassa.
Esittelen joitakin raamatullisia nimityksiä seurakunnasta.
Raamattu mainitsee useampia nimityksiä.
Sitä kutsutaan "Jumalan Israeliksi" (Gal. 6:16).
Jaakob sai nimen "Israel" taisteltuaan Jumalan kanssa.
"Jumalan Israel" on sankari, joka saavuttaa voiton.
Seurakunta on myös "Totuuden pylväs ja perustus" (1. Tim. 3:15).
Yhteiskunnassa on tänään hyvin vähän pysyviä asioita.
Kaikki tuntuu häilyvän.
Seurakunnalla tulee olla vahva raamatullinen perustus.
Jos seurakunta ei pysy totuudessa, -
miten voimme vaikuttaa maailmassamme?
Ps. 11:3: "Kun peruspylväät murretaan maahan, -
mitä voi vanhurskas tehdä?"
Seurakunta on kutsuttu rakentamaan yhteiskuntaa -
totuuden kautta. Totuudesta tulee rakentamisen peruspylväs.
"Pyhä temppeli" (Ef. 2:21, 22) on raamatullinen nimi seurakunnalle.
Maailmasta löytyy monenlaisia temppeleitä.
"Pyhä temppeli" on Jumalan läsnäololle erotettu rakennus.
Seurakunta on "Jumalan huone" (1. Tim. 3:15; Hepr. 3:1-5).
Se ei ole yhdistys eikä kirkon tai ihmisten omistama.
Jumala omistaa seurakunnan. Hän on ostanut sen.
Seurakunta on "Jumalan perhe" (Ef. 3:15; Gal. 4:4-7).
On tärkeää, että seurakunta edustaa perhettä yhteiskunnassa.
Perheeseen kuuluu lapsia, murrosikäisiä ja vanhempia.
Seurakunta ei voi olla ainoastaan nuoriso- tai eläkeläisyhdistys.
Seurakunnan tulee olla perhe, jossa ilot ja surut voidaan jakaa.
Jossa voidaan kuulla, mitä Jumala puhuu.
Seurakuntaa kutsutaan "Jumalan perheeksi (Ef. 2:19) -
ja "uskonveljiksi" (Gal. 6:10). Jumalan lapset palvelevat häntä.
Seurakunta on myös "Kristuksen ruumis" (Ef. 1:22, 23).
Kristus on seurakunnan pää ja seurakunta jäsenet.
Se on erittäin merkityksellistä.
Seurakunta on "Jumalan armeija". (Ef. 6:10 - 13; 2. Tim. 2:3 - 4).
Jos vertaan Jumalan armeijaa ja armeijaa, jossa palvelin 1975, -
seurakunta ei ehkä ole yhtä kurinalainen.
Jumala on kutsunut meitä kurinalaisuuteen -
ja tekemään hänen tekojaan siellä missä asumme.
Seurakunta on "Kristuksen morsian", vaimo" (Ef. 5:28, 32; Ilm. 19:6-9).
Jeesus tuli etsimään itselleen morsianta.
Kaivattu morsian on kaunis ja antautunut.
Jeesus etsii morsiantaan täällä maailmassa.
Hän haluaa puhdistaa hänet ja pukea valkoisiin vaatteisiin.
Kerran kohtaamme Jeesuksen komeissa hääjuhlissa.
Matt. 16:15:ssa Jeesus kysyy opetuslapsiltaan: -
"Kenenkä te sanotte minun olevan?"
Pietari vastasi tietävänsä (Matt. 16:16):
"Sinä olet Kristus, elävän Jumalan poika".
Silloin Jeesus sanoo jotain erittäin olennaista Pietarille.
Matt. 16:18: "Ja minä sanon sinulle: sinä olet Pietari, -
ja tälle kalliolle minä rakennan seurakuntani, -
ja tuonelan portit eivät sitä voita."
Jeesus sanoo, että kyse on "hänen" seurakunnastaan.
Tuonelan portit eivät sitä voita ja se hallitsee voimalla.
Seurakuntaa ei siis hallitse mikään ihminen, -
johtokunta tai yhdistys.
Jeesus Kristus on ostanut seurakunnan verellään.
Seurakunnan voi jakaa kahteen luokkaan.
"Maailmanlaajuiseen seurakuntaan" kuuluu ihmisiä kaikista kansoista -
ja kaikista yhteyksistä koko maailmassa.
Uudestisyntyneinä olemme osallisia tässä seurakunnassa.
Toisaalta universaalin seurakunnan tilaisuuksiin -
on vaikea osallistua.
Raamatun viittaa lähes aina "paikallisseurakuntiin".
Paikallisseurakunnan tunnusmerkkeihin kuuluu -
uudestisyntyneet kristityt sekä heidän johtajansa.
Raamatun mukaan seurakunta on "Jumalan omaisuuskansa".
Palataan aiheeseen uudelleen hieman myöhemmin.
Seurakunnan olemassaolo, tehtävä, voima ja suunta -
perustuu siihen, kuka Jeesus on.
Kuka on Jeshua Hamashiach?
Seurakunta rakentuu hänen varaansa.
Paavali sanoo Tiit. 2:14:ssa: "hänen [Jeesuksen], joka antoi -
itsensä meidän edestämme lunastaakseen meidät kaikesta -
laittomuudesta ja puhdistaakseen itselleen omaisuudeksi kansan, -
joka hyviä tekoja ahkeroitsee."
Huomaa ilmaisu "omaisuuskansa" (ruots.).
Seurakunta koostuu sekä pakanoista että juutalaisista.
Ajatuksen voi löytää Raamatusta paljon aikaisemminkin.
Seurakunta täyttyy Jeesuksen läsnäolosta.
Jeesus on siellä läsnäolevana.
"Missä kaksi tai kolme on kokoontunut minun nimeeni, -
siinä minä olen heidän keskellänsä" (Matt. 18:20).
Ef. 1:22 - 23: "...seurakunnalle, joka on hänen ruumiinsa, -
hänen täyteytensä, joka kaikki kaikissa täyttää."
Seurakunta, jossa Jeesus ei ole läsnä, ei ole hänen seurakuntansa.
Vuonna 1979 minulla oli vaikea kausi.
Olin ollut uskossa joitakin vuosia, -
mutta vaikeuksien kautta minun täytyi etsiä Jumalaa tosissani.
Kävin ensin kolmessa eri seurakunnassa, -
mutta en löytänyt niistä Jeesusta.
En kokenut Jumalan läsnäoloa tai puhetta.
Sitten saavuin pieneen seurakuntaan.
Kynnyksen yli astuttuani, aloin itkeä kuin pieni lapsi.
Jumala oli läsnä. Sain eheytyä puolen vuoden ajan.
Jeesus on läsnä elävän Jumalan seurakunnassa.
Jumalan seurakunnan tunnusmerkki on Jeesuksen läsnäolo.
On olemassa niin monenlaisia seurakuntia, -
mutta vain Jeesuksen läsnäolo tekee niistä Jumalan seurakuntia.
Vuosia sitten sain puhelun nuoremmalta veljeltäni.
Hän kysyi: "Eikö koko Helsingistä löydy seurakuntaa, -
jossa Jeesus asuu?"
Hämmästyin hänen kysymystään.
Hänen ystävänsä oli pudonnut talon katolta -
ja hänellä oli kovia selkäkipuja.
He eivät olleet löytäneet Jeesusta käymistään seurakunnista.
Annoin hänelle muutaman osoitteen. Nyt hänkin on löytänyt Jeesuksen.
Jeesus on läsnä uskovissa Pyhän Hengen välityksellä.
Seurakunnan jäsenet ovat Pyhän Hengen täyttämiä.
Kun Jeesuksen Henki on sydämissämme, olemme seurakunta.
"Mutta jolla ei ole Kristuksen Henkeä, se ei ole hänen omansa", -
sanoo Paavali (Room. 8:9).
Kysytäänpä nyt: "Miten pääsen seurakunnan jäseneksi?"
Kun ihminen sukupuolesta ja kansalaisuudesta riippumatta -
tunnustaa Jeesuksen Herrakseen, -
hänestä tulee Kristuksen ruumiin jäsen.
Uudessa testamentissa jäseniksi liityttiin seuraavalla tavalla:
Apostolit julistivat evankeliumia voimallisesti (Apt. 2:36):
Jeesus Kristus on Messias, Jumalan lähettämä pelastaja.
Kuulijat ottivat sanan vastaan -
ja saivat piston sydämeensä (Apt. 2:37).
Joskus kysyn, missä on tämä pistos tänä päivänä.
Kun Pyhä Henki saapuu, hän näyttää maailmalle todeksi -
vanhurskauden, tuomion ja synnin. (Joh. 16:8).
Seurakunnan jäsenyys perustuu Jumalan Sanan kuulemiseen.
Pisto sydämessä johtaa parannuksen tekoon (Apt. 2:37 - 38).
Evankeliumin vastaanottaminen johtaa sovitukseen ja anteeksiantoon.
Apt. 2:41 mukaan ne, jotka ottivat vastaan evankeliumin kastettiin.
Näin seurakunta kasvoi lukumäärältään.
Sanan vastaanottaneet kokoontuivat keskenään.
He pysyivät keskinäisessä yhteydessä (Apt. 2:41 - 42).
Sana yhteys on kreikaksi "koinonia".
Se on hyvin vahva yhteyttä kuvaava sana.
Sana ei kuvaa sitä, miten vesi imeytyy sieneen, kun se kastetaan.
Märkä sieni on edelleen eri ainetta kuin vesi.
Raamattu ei puhu senkaltaisesta yhteydestä.
Raamatun "koinonia" voidaan kuvata seuraavasti:
Jos metallikuula kuumennetaan tulenpunaiseksi, -
ei metallia voida enää erottaa ympäröivästä lämmöstä.
"Koinonia" tarkoittaa vahvaa ja syvää yhteyttä.
Seurakunta sai tehtävän.
Olen pohtinut monesti, mitä me seurakuntana teemme.
"...Minulle [Jeesus] on annettu kaikki valta taivaassa ja maan -
päällä. Menkää ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen ja opettamalla
heitä pitämään kaikki mitä minä olen käskenyt teidän pitää." -
(Apt. 28:18 - 20).
Mitä useimmat seurakunnat oikein tekevät?
Hieman kärjistäen voisi sanoa, että aika kuluu kahvitellessa.
Jeesus käski mennä ja opetuslapseuttaa kansat.
Nostan esiin kysymyksen: Milloin seurakunta syntyi?
Usein sanotaan, että seurakunta syntyi helluntaina.
Olen hieman eri mieltä.
Kuten mainitsin, ilmaisu "Jumalan omaisuuskansa" -
löytyy paljon aikaisemmin Raamatusta.
2. Moos. 19 mukaan Herra otti itselleen "omaisuuskansan" -
Siinain vuorella.
Israelilaiset olisivat "minun omaisuuteni ennen kaikkia muita -
kansoja" (2. Moos. 19:5). Siitä alkaa seurakunnan historia.
Meille pakanakristityille annettiin armo tulla -
osallisiksi tästä yhteydestä.
Helluntain jälkeen pakanat oksastettiin aitoon oliivipuuhun.
Israelille ei ole yhtä suunnitelmaa ja pakanoille toista.
Jumala teki ne yhdeksi.
Tarkastelemme tätä tuonnempana.
Meidät oksastettiin aitoon oliivipuuhun.
Jumalalla oli suunnitelma jo tuodessaan israelilaiset Egyptistä.
Hän antoi heille uuden lain.
Tämä laki asettaa normit Jumalan kansan elämälle.
Luemme Tiit. 2:14:sta:
"...puhdistaakseen itselleen omaisuudeksi kansan".
Se on Jeesuksen tehtävä tänäänkin. Hänen verensä puhdistaa meidät.
On mahtavaa saada vastaanottaa syntien anteeksiantamus.
Otin Jeesuksen vastaan 18-vuotiaana, lokakuussa 1974.
Olin taistellut Jumalan kanssa kaksi ja puoli vuotta.
Sanoin kerta toisensa jälkeen, etten ollut vielä valmis.
Jumala jatkoi puoleensa vetämistä. Vihdoin otin Jeesuksen vastaan.
Oli mahtavaa tuntea miten Pyhä Henki täytti sisimpäni!
Sain uuden sydämen, minusta tuli uusi luomus.
Samalla minut oksastettiin aitoon oliivipuuhun.
Saan kokea osallisuutta Jumalan Israeliin kauas ajassa taaksepäin.
2. Moos. 19:3 - 6 sanotaan:
"Ja Mooses nousi Jumalan tykö, ja Herra huusi häntä vuorelta [...] -
'Sano näin Jaakobin heimolle ja ilmoita israelilaisille: -
'Te olette nähneet, mitä minä olen tehnyt egyptiläisille -
ja kuinka minä olen kantanut teitä kotkan siivillä -
ja tuonut teidät luokseni. Jos te nyt kuulette minun ääntäni -
ja pidätte minun liittoni, niin te olette minun omaisuuteni -
ennen kaikkia muita kansoja; sillä koko maa on minun. -
Te olette minulle pappisvaltakunta ja pyhä kansa.' -
Sano nämä sanat israelilaisille. '"
Näin syntyi seurakunta.
Me pakanakristittyinä saamme liittyä tähän joukkoon.
Voimme esittää kysymyksen, onko Jumala hylännyt Israelin.
Mitä Raamattu sanoo?
Paavali sanoo Room. 11:1 - 2:ssa: "Minä sanon siis: -
ei kaiketi Jumala ole hyljännyt kansaansa? Pois se! -
Sillä olenhan minäkin israelilainen, -
Aabrahamin siementä, Benjaminin sukukuntaa.
Ei Jumala ole hylännyt kansaansa, jonka hän on edeltätuntenut."
Hän otti heidät omaksi kansakseen Siinain vuorella.
Jumala ei ole hylännyt Israelia, vaan hän johtaa heidät luokseen.
Tänään, tässä kaupungissa, Jumala tahtoo meidän olevan -
totuuden pylväitä ja perustuksia.
Tarvitaan paikka, jossa Jumala asuu Pyhän Hengen kautta.
Jumalan Sana on elävä, voimallinen ja läpitunkeva.
"Se erottaa sielun ja hengen, nivelet ja ytimet, ja on sydämen -
ajatusten ja aivoitusten tuomitsija" (Hepr. 4:12).
Kun Jumala puhuu minulle henkilökohtaisesti, -
hänen sanansa voi tulla kuin miekka elämääni.
Hän on pyhä. Hän haluaa pyhittää minut -
niin, että tunnen osallisuutta siitä, mitä Hän tekee.
Jumala on vuodattanut Henkensä, tehdäkseen sinusta pystyvän.
Tahdon nostaa esille tärkeän asian.
Sanoin jo aikaisemmin, että Jumala etsii morsianta.
Muistelen usein omaa hääpäivääni syyskuussa 1983.
Jeesus etsii morsianta.
Morsian rakastaa miestään, -
seuraa häntä ja tekee kaikkea mikä miellyttää häntä.
Se pätee myös Jeesukseen.
Muistan, kuinka kävelin Porvoon tuomiokirkossa kohti alttaria -
rakkaan Elisabethini kanssa.
Ajatella, jos Elisabeth olisi silloin katsellut oikealle -
ja vasemmalle vilkutellen silmiään muille miehille.
Olisin varmaan keskeyttänyt häät siihen.
Uskon, että sama koskee Jeesusta.
Hän haluaa morsiamen, joka seuraa häntä, minne hän meneekin.
Jos tarkastelemme kristikuntaa tänään, -
seuraako jokainen Karitsaa mihin ikinä tämä meneekin?
Jeesus on tullut etsimään morsianta, -
joka seuraa häntä ja haluaa rakastaa häntä.
Joka haluaa suorittaa hänelle annetun tehtävän.
Sitä tietä on mahtavaa kulkea.
Pyhä Henki on annettu meille morsiuslahjaksi.
Lahja on Jumalalta, jotta pukeutuisin taivaalliseen pukuun.
Pyhän Hengen tehtävä on muistuttaa Jumalan lupauksista.
Hän muistuttaa tulevasta.
Hän näyttää todeksi vanhurskauden, tuomion ja synnin.
Mitä ovat vaatteet, joihin meidän tulee pukeutua?
Paavali kirjoittaa (Kol. 3:8 - 9), että te, jotka olette herätetyt -
Kristuksen kanssa, olette riisuneet pois vanhan ihmisenne.
Kaikki viha, vihollisuus ja moraalittomuus on riisuttu.
Olemme pukeutuneet uusiin vaatteisiin: -
vanhurskauteen, pyhyyteen ja rakkauteen.
Ilmestyskirjan kohdassa 19: 6 -7 lukee, -
että Karitsan häät ovat tulleet.
Hänen morsiamensa on valmistanut itsensä.
Hänen annettiin pukeutua vanhurskautettujen pyhiin tekoihin,
kuten alkutekstissä on kirjoitettu.
Tämä koskee jokaista uskovaa, sillä on kirjoitettu, -
että Jumala on luonut meidät ennen maailman perustamista, -
hyviä töitä varten, jotka Jumala on edeltäpäin valmistanut (Ef. 2:10).
Miten on sinun laitasi? Vaellatko Jeesuksen rakkaudessa?
Sanotko aamulla: "Herra, tässä olen"?
Aloitan aamuni usein Paavalin tapaan luovuttamalla ruumiini Jumalalle.
Se on hengellinen jumalan- palveluksemme (Room. 12:1 - 2).
Kun luovutan itseni hänelle, hän lupaa, että voin koetella -
mikä on hyvää, otollista ja täydellistä.
Pyhän Hengen avulla voin elää uutta elämää.
Voin elää siten, että Jeesus valmistaa minua -
kohtaamaan ihmisiä.
Voisin kertoa monta esimerkkiä siitä, miten Jeesus on tuonut -
tielleni ihmisiä, jotka olen saanut Pyhän Hengen avulla -
saattaa Kristuksen tuntemiseen.
Haluan vielä rukoilla sinun kanssasi.
Ota vastaan Jumalan Sana, jotta se saa muuttaa sydämesi.
Jumala lupaa kirjoittaa oman lakinsa sydämeesi.
Muutan sinut ja sinusta tulee uusi luomus.
Vain se on elämisen arvoista elämää.
Jeesus Kristus, Jumalan Poika, kiitos, että istut valtaistuimella.
Sinulla on kaikki valta ja sinä rukoilet puolestamme.
Kiitos ristin kuolemasta ja syntiemme sovituksesta.
Kiitos, että julistat meidät vanhurskaiksi uskon kautta.
Olemme pyhiä, tahrattomia ja syyttömiä.
Herra, siunaa kuulijoita. Anna Henkesi koskettaa heitä nyt.
Vapauta heidät ahdistuksesta, pimeydestä ja synnistä.
Tee heidät osaksi Kristuksen ruumista, -
osaksi Jumalaan armeijaa, voittamaan ihmisiä sinulle.
Jeesuksen nimessä. Aamen.
www.karismafarleden.fi
Tervetuloa tälle ihmeelliselle tielle, joka on täynnä siunauksia.
SEURAKUNTA AJASSAMME
Tervetuloa tukemaan Seurakunta ajassamme -ohjelmaa.
Seurakunnan tulee nousta ja ymmärtää, -
mikä on Jumalan tarkoitus sitä kohtaan.
Seurakunta on asetettu vahvaksi armeijaksi.
Se tuo ihmisiä Jumalan valtakuntaan ja murtaa pimeyden voiman, -
parantaa haavoittuneita ja nostaa alas painettuja.
Tämä ohjelmasarja näyttää Jumalan suunnitelman.
Tue ohjelmaa.
TILI: FI40 1112 3000 3427 89
VIITE: 8507 VASTAANOTTAJA: Ristin Tuki ry
SOITA: 0600 10070 (10,01 e + ppm)
Suomentanut: Kristiina Korpi
Yhteistuotanto: Himlen TV7 ja Karisma Väylä